Poznati rezultati foto natječaja „Volim svoju županiju“ 2019.

U konkurenciji od ukupno 3667 fotografija, stručni žiri je prva tri mjesta dodijelio autorima iz Splitsko-dalmatinske, Dubrovačko-neretvanske i Osječko-baranjske županije.

U mjesec i pol dana, koliko su sudionici imali vremena predati svoje radove, na foto natječaj „Volim svoju županiju“ prijavljeno je 3667 fotografija. Autori iz Primorsko-goranske i Zadarske županije ponovno su bili najaktivniji s više od 500 prijavljenih fotografija po županiji. Upravo zbog velikog odaziva, u odabiru najboljih fotografija iz svih hrvatskih županija presudile su nijanse.

Na čelu ovogodišnjeg stručnog žirija bila je naša profesionalna fotografkinja Mare Milin. Fotografija joj je zaokupila um i srce na drugoj godini fakulteta kada je studirala industrijski dizajn, a njome će se, kako kaže, „baviti dok je u njoj duha i daha“. Uz Mare, članovi žirija su Ivana Gusak Galić iz Osječko-baranjske županije, Kristijan Toplak iz Virovitičko-podravske županije i Karlo Frljužec iz Krapinsko-zagorske županije.

Žiri je odabrao 21 fotografiju za svaku hrvatsku županiju i Grad Zagreb, a one ulaze u postav putujuće izložbe „Volim svoju županiju“. Najviše glasova prikupila je fotografija „Noć na Vidovoj gori“ autora Božana Štambuka iz Splitsko-dalmatinske županije s osvojenih 38 bodova. Slijedi „Zjenica močvare“ Ivana Kapovića iz Dubrovačko-neretvanske županije s osvojenih 37 bodova te „Lege“ Mateja Snopeka iz Osječko-baranjske županije s osvojenih 36 bodova!

"Noć na Vidovoj gori", autor Božan Štambuk

"Zjenica močvare", autor Ivan Kapović

"Lege", autor Matej Snopek

Za njima slijede:

„Paška zvjezdana čipka“, autor Boris Štromar (Ličko-senjska županija) – 35 bodova

„Odlazak“, autor Marin Maras (Zadarska županija) – 35 bodova

„Lanterna“, autor Krešimir Goleš (Šibensko-kninska županija) – 34 boda

„Trsatom u prolazu“, autorica Gordana Kvajo (Primorsko-goranska županija) – 34 boda

„Međimurski starinski kolač moje bake (Štrukli)“, autorica Miroslava Novak (Međimurska županija) – 34 boda

„Dunav“, autor Miroslav Šlafhauzer (Vukovarsko-srijemska županija) – 33 boda

„Seahorse“, autor Marinko Babić (Istarska županija) – 32 boda

„Prolaz“, autor Matija Sabolić (Virovitičko-podravska županija) – 31 bod

„Mala Švicarska - Margečan“, autor Krešimir Stančić (Varaždinska županija) – 31 bod

„Poplava je naša stvarnost“, autor Zlatibor Tomas (Karlovačka županija) – 30 bodova

„Stari prozor“, autor Josip Janečić (Sisačko-moslavačka županija) – 30 bodova

„Zagreb – grade divni moj!“, autorica Mary Crnković Pilaš (Grad Zagreb) – 30 bodova

„Klet“, autor Juraj Vidoni (Zagrebačka županija) – 30 bodova

„Bajkoviti grad Bjelovar“, autor Igor Horvat (Bjelovarsko-bilogorska županija) – 29 bodova

„Ribnjak Brodski Stupnik“, autor Franjo Lepan (Brodsko-posavska županija) – 29 bodova

„Šoderica u magli“, autor Zoran Čani (Koprivničko-križevačka županija) – 29 bodova

„Sunčekove zrake u šumi bleščiju“, autor Branko Balaško (Krapinsko-zagorska županija) – 29 bodova

„Zora u Zlatnoj dolini“, autor Petar Starčević (Požeško-slavonska županija) – 29 bodova

Fotografije možete pogledati u GALERIJI.

U kategoriji fotografije s najviše prikupljenih lajkova putem Facebooka, u postav izložbe ulaze dvije fotografije: „Surovi Velebit“ Hrvoja Jurkovića iz Ličko-senjske županije s osvojenih 16 298 glasova i „Zaleđeni poluotok Sveti Petar u Makarskoj“ Matka Begovića iz Splitsko-dalmatinske županije s osvojenih 11 005 glasova.

Otvaranje prve izložbe četvrtog kruga foto natječaja „Volim svoju županiju“ održat će se 17. svibnja u Šibeniku, nakon čega kreće na putovanje po Hrvatskoj.

"Surovi Velebit", autor Hrvoje Jurković

"Zaleđeni poluotok Sveti Petar u Makarskoj", autor Matko Begović